open-index/open-wikipedia-markdown huggingface dataset:
परागण

**परागण** एक पौधे के परागकोष से पौधे के वर्तिकाग्र तक पराग का स्थानान्तरण है, जो बाद में निषेचन और बीजों के उत्पादन को सक्षम बनाता है, जो अक्सर किसी वाहक जैसे वायु, जल अथवा पशुओं द्वारा सम्पन्न होता है। परागण अक्सर एक प्रजाति के भीतर होता है। जब प्रजातियों के बीच परागण होता है, तो यह प्रकृति में और पादप प्रजनन कार्य में संकर सन्तान जन्म कर सकता है।

## क्रिया-विधि
thumb
परागकण द्वारा उत्पादित नर युग्मक अण्डाशय की अण्डकोशिका (मादा युग्मक) से संलयित हो जाता है। जनन कोशिकाओं के इस युग्मन अथवा निषेचन से युग्मनज बनता है जिसमें नए पौधे में विकसित होने की क्षमता होती है।

अतः पराग कणों को पुंकेशर से वर्तिकाग्र तक स्थानान्तरण या परागण की आवश्यकता होती है। यदि परागण उसी पुष्प के वर्तिकाग्र पर होता है तो यह स्वपरागण कहलाता है। परन्तु एक पुष्प के पराग कण दूसरे पुष्प पर स्थानांतरित होते हैं, तो उसे परपरागण कहते हैं। एक पुष्प से दूसरे पुष्प तक परागकणों का यह स्थानान्तरण वायु, जल अथवा प्राणी जैसे वाहक द्वारा संपन्न होता है।

पराग कणों के उपयुक्त, वर्तिकाग्र पर पहुँचने के पश्चात नर युग्मक को अण्डाशय में स्थित मादा युग्मक तक पहुँचना होता है। इसके लिए परागकण से एक नलिका विकसित होती है तथा वर्तिका से होती हुई बीजाण्ड तक पहुँचती है।

निषेचन के पश्चात्, युग्मनज में अनेक विभाजन होते हैं तथा बीजाण्ड में भ्रूण विकसित होता है। बीजाण्ड से एक कठोर आवरण विकसित होता हैं तथा यह बीज में परिवर्तित हो जाता है। अण्डाशय तीव्रता से वृद्धि करता है तथा परिपक्व होकर फल बनाता है।

## बाहरी कड़ियाँ
* New "Pollinator Garden Wheel" from the National Academies provides information on pollination and tips on building a pollinator-friendly garden.
* Insect Pollination Of Cultivated Crop Plants by S. E. McGregor USDA 1972 (needs updating but still valuable)
* The Pollination Home page
* Pollination in Hydroponics
* Pollination syndromes images at bioimages.vanderbilt.edu
श्रेणी:प्रजनन
*
श्रेणी:उद्यान विज्ञान और बाग़बानी
श्रेणी:पादप यौनिकता
सभापर्व

महाभारत के द्वितीय पर्व, **सभा पर्व**, के अन्तर्गत कुल १० उपपर्व और ८१ अध्याय हैं।

## उपपर्व
* सभाक्रिया पर्व
* लोकपालसभाख्यान पर्व
* राजसूयारम्भ पर्व
* जरासन्धवध पर्व
* दिग्विजय पर्व
* राजसूय पर्व 
* अर्घाभिहरण पर्व
* शिशुपालवध पर्व
* द्यूत पर्वsloke sakhya63
* अनुद्यूत पर्व

## अध्याय एवम श्लोक
* अध्याय एवम श्लोक संख्या : ८१/४०५६

## विषय-सूची
सभा पर्व में देवशिल्पी विश्वकर्मा द्वारा इन्द्रप्रस्थ का निर्माण तथा मय दानव द्वारा युधिष्ठिर के लिए सभाभवन का निर्माण, देवर्षि नारद द्वारा विभिन्न लोकपालों की सभाओं का वर्णन, देवर्षि नारद के कहने पर युधिष्ठिर द्वारा राजसूय करने का संकल्प करना, जरासन्ध की कथा तथा उसका वध, पाण्डवों की दिग्विजय यात्रा, शिशुपालवध, दुर्योधन तथा शकुनि द्वारा द्युतक्रीडा का आयोजन, युधिष्ठिर की उस द्यूत में हार और पाण्डवों का वनवास आदि वर्णित है।

**चित्र दीर्घा**

चित्र:MayaSabha.jpg|पाण्ड्व श्रीकृष्ण के साथ खाण्डववन में मय दानव तथा विश्वकर्मा द्वारा निर्मित इन्द्रप्रस्थ नगर को देखते हुए
चित्र:Dicegame1.jpg|द्युतक्रीडा तथा द्रोपदी चीर हरण

 
## बाहरी कडियाँ
* '''वेद-पुराण''' - यहाँ चारों वेद एवं दस से अधिक पुराण हिन्दी अर्थ सहित उपलब्ध हैं। पुराणों को यहाँ सुना भी जा सकता है।
* महर्षि प्रबंधन विश्वविद्यालय-यहाँ सम्पूर्ण वैदिक साहित्य संस्कृत में उपलब्ध है। 
* ज्ञानामृतम् - वेद, अरण्यक, उपनिषद् आदि पर सम्यक जानकारी
* वेद एवं वेदांग - आर्य समाज, जामनगर के जालघर पर सभी वेद एवं उनके भाष्य दिये हुए हैं।
* जिनका उदेश्य है - '''वेद प्रचार''' 
* वेद-विद्या_डॉट_कॉम

०२
रक्त वाहिका

**रक्त वाहिकाएं** शरीर में रक्त के परिसंचरण तंत्र का प्रमुख भाग होती हैं। इनके द्वारा शरीर में रक्त का परिवहन होता है। तीन मुख्य प्रका की रक्त वाहिकाएं होती हैं: धमनियां, जो हृदय से रक्त को शरीर में ले जाती हैं; वे रक्त वाःइकाएं, जिनके द्वारा कोशिकाओं एवं रक्त के बीच, जल एवं रसायनों का आदान-प्रदान होता है; व शिराएं, जो रक्त को वापस एकत्रित कर हृदय तक ले आती हैं।

## सन्दर्भ

## बाहरी कड़ियाँ

श्रेणी:कार्डियोवैस्कुलर प्रणाली
श्रेणी:नरम ऊतक
शांतिपर्व

**शान्तिपर्व** महाभारत का १२वाँ पर्व है। शान्तिपर्व में धर्म, दर्शन, राजानीति और अध्यात्म ज्ञान का विशद निरूपण किया गया है। 

इसके अन्तर्गत ३ उपपर्व हैं-
* राजधर्मानुशासन पर्व
* आपद्धर्म पर्व
* मोक्षधर्म पर्व

इसमें 365 अध्याय हैं। शान्ति पर्व में युद्ध की समाप्ति पर युधिष्ठिर का शोकाकुल होकर पश्चाताप करना, श्रीकृष्ण सहित सभी लोगों द्वारा उन्हें समझाना, युधिष्ठिर का नगर प्रवेश और राज्याभिषेक, सबके साथ पितामह भीष्म के पास जाना, भीष्म के द्वारा श्रीकृष्ण की स्तुति, भीष्म द्वारा युधिष्ठिर के प्रश्नों का उत्तर तथा उन्हें राजधर्म, आपद्धर्म और मोक्षधर्म का उपदेश करना आदि वर्णित है। मोक्षपर्व में सृष्टि का रहस्य तथा अध्यात्म ज्ञान का विशेष निरूपण है। शान्ति पर्व में *मंकगीता* (अध्याय 177), “पराशरगीता” (अध्याय 290-98) तथा “हंसगीता” (अध्याय 299) भी हैं। 

## इन्हें भी देखें
*राजधर्म

## बाहरी कडियाँ
* '''शांतिपर्व'''
* '''वेद-पुराण''' - यहाँ चारों वेद एवं दस से अधिक पुराण हिन्दी अर्थ सहित उपलब्ध हैं। पुराणों को यहाँ सुना भी जा सकता है।
* महर्षि प्रबंधन विश्वविद्यालय-यहाँ सम्पूर्ण वैदिक साहित्य संस्कृत में उपलब्ध है। 
* ज्ञानामृतम् - वेद, अरण्यक, उपनिषद् आदि पर सम्यक जानकारी
* वेद एवं वेदांग - आर्य समाज, जामनगर के जालघर पर सभी वेद एवं उनके भाष्य दिये हुए हैं।
* जिनका उदेश्य है - '''वेद प्रचार''' 
* वेद-विद्या_डॉट_कॉम

१२
अनुशासनपर्व

**अनुशासन पर्व** महाभारत के 18 पर्वों में से एक प्रमुख पर्व है। इसमें भीष्म के साथ युधिष्ठिर का धर्म कर्म के विषय में संवाद है। भीष्म युधिष्ठिर को नाना प्रकार से तप, धर्म और दान की महिमा बतलाते हैं और अन्त में युधिष्ठिर पितामह की अनुमति पाकर हस्तिनापुर चले जाते हैं। भीष्मस्वर्गारोहण पर्व में भीष्म के पास युधिष्ठिर का जाना, युधिष्ठिर की भीष्म से बात, भीष्म का प्राणत्याग, युधिष्ठिर द्वारा उनका अन्तिम संस्कार किए जाने का वर्णन है। इस अवसर पर वहाँ उपस्थित लोगों के सामने गंगा जी प्रकट होती हैं और पुत्र के लिए शोक प्रकट करने पर श्री कृष्ण उन्हें समझाते हैं।

अनुशासन पर्व के अन्तर्गत २ उपपर्व हैं-
*(1) दान-धर्म-पर्व, 
* (2) भीष्मस्वर्गारोहण पर्व

अनुशासन पर्व में कुल मिलाकर १८६ अध्याय हैं।

## बाहरी कडियाँ
* '''वेद-पुराण''' - यहाँ चारों वेद एवं दस से अधिक पुराण हिन्दी अर्थ सहित उपलब्ध हैं। पुराणों को यहाँ सुना भी जा सकता है।
* महर्षि प्रबंधन विश्वविद्यालय-यहाँ सम्पूर्ण वैदिक साहित्य संस्कृत में उपलब्ध है। 
* ज्ञानामृतम् - वेद, अरण्यक, उपनिषद् आदि पर सम्यक जानकारी
* वेद एवं वेदांग - आर्य समाज, जामनगर के जालघर पर सभी वेद एवं उनके भाष्य दिये हुए हैं।
* जिनका उदेश्य है - '''वेद प्रचार''' 
* वेद-विद्या_डॉट_कॉम

१३
मंगला देवी मंदिर

**मंगला देवी मंदिर** केरल के इडुक्की जिले में तेक्कड़ी से लगभग 15 किलोमीटर दूर स्थित है। यह लगभग केरल और तमिलनाडु राज्यों की सीमा पर स्थित है। तमिलनाडु में इसके समीप थेनी जिले की सीमा जुड़ती है।

यह स्थल समुद्र तल से करीब 1337m की ऊंचाई पर स्थित है। यह चारों और हरियाली से घिरा हुआ है और चित्रा पूर्णमि त्योहार के अवसर छोड़कर वर्ष भर में बंद रहता है। अन्य समयों में पर्यटकों अभी भी इसे यहाँ के वन रेंजर से एक विशेष पत्र के द्वारा अनुमति मिलने के बाद देख सकते हैं। मंदिर परिसर से देखने पर यहाँ का वातावरण शानदार है और तमिल नाडू के राज्य और कुछ गांवों से सटे घाट के पूर्वी भाग मैं खूब देख सकते हैं।

## सन्दर्भ

श्रेणी:केरल में हिन्दू मन्दिर
स्वामी गुणभद्र आचार्य

स्वामी गुणभद्र आचार्य,जैन धर्म के सेनसंघ में अवतीर्ण जिनसेन आचार्य के प्रधान शिष्य और उत्तरपुराण,आत्मानुशासन, भावसंग्रह, जिनदत्त काव्यआदि के रचयिता  इस नाम के कई जैन ग्रंथकार तथा आचार्य हो गए हैं।
पांडुरंग दामोदर गुणे

**पांडुरंग दामोदर गुणे** (1884-1922 ई.) तुलनात्मक भाषाशास्त्री। 20 मई 1884 ई. को अहमदनगर में जन्म। बंबई विश्वविद्यालय से संस्कृत में एम. ए. किया। भगवद्गीता पर लिखा हुआ इनका निबंध बंबई विश्वविद्यालय में अब भी सुरक्षित है। गोखले और भंडारकर के अनुरोध पर पूना की दकन एज्यूकेशनल सोसाइटी के आजीवन सदस्य बनने के बाद डॉ॰ ब्रुगमन तथा डॉ॰ किंडिशे के निर्देशन में भारत यूरोपीय तुलनात्मक भाषाशास्त्र का अध्ययन करके लाइपजिग विश्वविद्यालय से डॉक्टरेट की उपाधि प्राप्त की।

पूना के फर्ग्युसन कालेज में संस्कृत, पालि और अंग्रेजी का सफलतापूर्वक अध्यापन करते हुए उन्होंने सन् 1917 में भंडारकर रिसर्च इंस्टीट्यूट की स्थापना की और इसके प्रथम मंत्री भी चुने गए। 1916-17 में तुलनात्मक भाषाशास्त्र (Comparative linguistics ; originally 'comparative philology') और ‘निरुक्त’ पर बंबई विश्वविद्यालय में दो दर्जन व्याख्यान भी दिए जो ‘ऐन इंट्रोडक्शन टु कंपैरेटिव फ़िलॉलाजी’ के नाम से 1918 में प्रकाशित हुए। इनकी अन्य कृतियों में ‘भविसयत्त कहा’ (संपादन-गायकवाड़ ओरिएंटल सिनीज़), ‘स्टडीज इन दि निरुक्त ऑव यास्क’, ‘एस्सेज ऑन द प्राकृत्स’, ‘एस्सेज ऑन दि ऑरिजिन ऑव मराठी’ एवं ‘एस्सेज ऑन द भगवदगीता’ प्रमुख हैं।

पालि, प्राकृत और अपभ्रंश के विषय में इनकी स्थापनाएँ सर्वथा मौलिक समझी जाती हैं।

अपने व्यक्तिगत जीवन में प्रो॰ गुणे सरल और विनोदप्रिय थे। 25 नवम्बर 1922 को क्षय रोग के कारण 38 वर्ष की कम उम्र में ही इनका देहांत हो गया।

श्रेणी:भाषाविज्ञानी
श्रेणी:भारतविद
हिन्दी भाषियों की संख्या के आधार पर भारत के राज्यों की सूची

thumb|350px|मानक हिंदी भारत में आधिकारिक राज्य भाषा है और जनसंख्या का बहुमत हिंदी की कुछ किस्म बोलते हैं।।
**[[हिन्दी]] भाषियों की संख्या के आधार पर भारत के राज्यों की सूची** जनसंख्या और प्रतिशत दोनों आधारित है। इसका संदर्भ भारत की २००१ के आधार पर है। इस सूची में भारत के सभी राज्य हैं।




श्रेणी:हिन्दी
श्रेणी:भारत की जनगणना
भारत की आधिकारिक भाषाएँ

**[[भारत]] की [[भारत की आधिकारिक भाषाएँ|आधिकारिक भाषा]]**, हिन्दी है और अंग्रेज़ी सहायक या गौण आधिकारिक भाषा है; भारत के राज्य अपनी आधिकारिक भाषा (ए) विधिक रूप से घोषित कर सकते हैं। न तो भारतीय संविधान और न ही कोई भारतीय कानून किसी राष्ट्रभाषा को परिभाषित करता है।

जिस समय संविधान लागू किया जा रहा था, उस समय अंग्रेज़ी आधिकारिक रूप से केन्द्र और राज्य दोनो स्तरों पर उपयोग में ली जाती थी। संविधान द्वारा यह परिकल्पित किया गया था कि अगले १५ वर्षों में अंग्रेज़ी को चरणबद्ध तरीके से हटा कर विभिन्न भारतीय भाषाओं, विशेषकर हिन्दी, को उपयोग में लाया जाएगा, लेकिन तब भी संसद को यह अधिकार दिया गया था कि वह विधिक रूप से  अंग्रेज़ी का उपयोग हिन्दी के साथ केन्द्र स्तर पर और अन्य भाषाओं के साथ राज्य स्तर पर चालू रख सकती है। Tanışma siteleri Arkadaşlık siteleri Canlı Sohbet

## संघ की आधिकारिक भाषाएँ
[right|thumb|200px|[भारतीय पारपत्र का आवरण पृष्ठ]]
भारतीय संविधान द्वारा, १९५० में, देवनागरी लिपि में लिखित हिन्दी को संघ की आधिकारिक भाषा घोषित किया गया। यदि संसद द्वारा अन्यथा निर्णय नहीं लिया जाता, तब १५ वर्षों बाद अर्थात २६ जनवरी, १९६५ को अंग्रेज़ी का उपयोग आधिकारिक कार्यों के लिए समाप्त होना था। लेकिन अहिन्दी-भाषी राज्यों में बदलाव की सम्भावना को चौकस कर दिया। परिणामस्वरूप संसद द्वारा आधिकारिक भाषा अधिनियम को अभिनीत किया गया, जिसमें आधिकारिक कार्यों के लिए अंग्रेज़ी के उपयोग को हिन्दी के साथ-साथ १९६५ के बाद भी जारी रखने को स्वीकृति दी गई।

## राज्यों की आधिकारिक भाषाएँ
 
**भारत के राज्यों की आधिकारिक भाषाओं की सूची**


## सन्दर्भ

## इन्हें भी देखें
*भारत की राजभाषा के रूप में हिन्दी
*भारतीय भाषाएँ
*भारतीय लिपियाँ
*भारतीय साहित्य
*सर्वाधिक बोली जाने वाली भाषाओं के अनुसार भारत के राज्य

## बाहरी कड़ियाँ
* राजभाषा विभाग - गृह मंत्रालय (भारत सरकार)
* भारतीय भाषा संस्थान - भारत सरकार का एक विस्तृत जालस्थल जिसपर भारतीय भाषाओं की सम्पूर्ण जानकारी है


श्रेणी:भारत की भाषाएँ
गुग्गुल

**गुग्गुल** या 'गुग्गल' एक वृक्ष है। इससे प्राप्त राल जैसे पदार्थ को भी 'गुग्गल' कहा जाता है। भारत में इस जाति के दो प्रकार के वृक्ष पाए जाते हैं। एक को कॉमिफ़ोरा मुकुल (*Commiphora mukul*) तथा दूसरे को कॉ. रॉक्सबर्घाई (*C. roxburghii*) कहते हैं। अफ्रीका में पाई जानेवाली प्रजाति *कॉमिफ़ोरा अफ्रिकाना* (*C. africana*) कहलाती है।

कुछ स्थानों से प्राप्त गुग्गुल का रंग पीलापन लिए श्वेत तथा अन्य का गहरा लाल होता है। इसमें मीठी महक रहती है। इसको अग्नि में डालने पर स्थान सुंगध से भर जाता है। इसलिये इसका धूप के सदृश व्यवहार किया जाता है। आयुर्वेद के मतानुसार यह कटु तिक्त तथा उष्ण है और कफ, बात, कास, कृमि, क्लेद, शोथ और अर्श नाशक है। आयुर्वेद में इसके पांच भेद बताए हैं। 1 महिषाक्ष 2 महानील 3 कुमुद 4 पद्म 5 हिरण्य ।इनमें से पहले दो हाथियों के लिए, बाद में दो घोड़ों के लिए और पांचवा विशेषकर मनुष्य के लिए उपयोगी होता है। गूगल के वृक्ष से निकलने वाला गोंद ही गूगल नाम से प्रसिद्ध है। इस गूगल से ही महायोगराज गुग्गुलु, कैशोर गुग्गुलु, चंद्रप्रभा वटी आदि योग बनाए जाते हैं। इसके अलावा त्रिफला गूगल ,गोक्षरादि गूगल, सिंहनाद गूगल और चंद्रप्रभा गूगल आदि योगों में भी यह प्रमुख द्रव्य प्रयुक्त होता है।

## परिचय
right|thumb|300px|गुग्गल के वृक्ष
गुग्‍गल एक छोटा पेड है जिसके पत्‍ते छोटे और एकान्‍तर सरल होते हैं। यह सिर्फ वर्षा ऋतु में ही वृद्धि करता है तथा इसी समय इस पर पत्‍ते दिखाई देते हैं। शेष समय यानि सर्दी तथा गर्मी के मौसम में इसकी वृद्धि अवरूद्ध हो जाती है तथा पर्णहीन हो जाता है। सामान्‍यत: गुग्‍गल का पेड 3-4 मीटर ऊंचा होता है। इसके तने से सफेद रंग का दूध निकलता है जो इसका का उपयोगी भाग है। प्राकृतिक रूप से गुग्‍गल भारत के कर्नाटक, राजस्‍थान, गुजरात तथा मध्य प्रदेश राज्‍यों में उगता है। भारत में गुग्‍गल विलुप्‍तावस्‍था के कगार पर आ गया है, अत: बडे क्षेत्रों मे इसकी खेती करने की जरूरत है। भारत में गुग्‍गल की मांग अधिक तथा उत्‍पादन कम होने के कारण अफगानिस्तान व पाकिस्तान से इसका आयात किया जाता है।

## बाहरी कड़ियाँ
*गुग्‍गल की खेती (कृषिसेवा)
*गुग्‍गल की खेती से मोटा मुनाफा
*गूगल से सम्बन्धित सम्पूर्ण जानकारी (जवाहरलाल नेहरू कृषि विश्वविद्यालय, जबलपुर)
*गुग्‍गल की खेती से मोटा मुनाफा

श्रेणी:औषधीय पादप
अडोबी सिस्टम्स

**अडोबी सिस्टम्स, इंक॰** सैन होज़े, कैलिफोर्निया में स्थित एक अमेरिकी बहुराष्ट्रीय कंप्यूटर सॉफ्टवेयर कंपनी है। यह कंपनी मुख्य रूप से मल्टीमीडिया और रचनात्मक सॉफ्टवेयर उत्पादों के निर्माण पर ध्यान केंद्रित करती है। कंपनी का नाम लॉस एल्टोस, कैलिफोर्निया में स्थित अडोबी क्रीक नाम की जलधारा पर रखा गया है, जो की कंपनी संस्थापकों के घरों के पीछे बहती थी। अडोबी के कॉर्पोरेट लोगो की रचना संस्थापक जॉन वारनॉक की पत्नी मार्वा वारनॉक ने की है, जो की स्वयं भी एक ग्राफ़िक डिज़ाइनर हैं।

2010 के रूप में अडोबी सिस्टम्स में कुल 9117 कर्मचारी हैं, जिनमे से 40% सैन होज़े में आधारित हैं। इसके आलावा अमेरिका में वाल्टहैम, ऑरलैंडो, मिनियापोलिस, लीहाय, सिएटल, सैन फ्रांसिस्को, सैन लूइस ओबिस्पो; ओटावा, कनाडा; हैम्बर्ग, जर्मनी; बुखारेस्ट, रोमानिया; बेज़ल, स्विट्जरलैंड; बीजिंग, चीन और भारत में नोएडा और बंगलौर में भी अडोबी के कार्यालय स्थित हैं।

## इतिहास
अडोबी की स्थापना दिसम्बर 1982 में चार्ल्स गेश्के और जॉन वारनॉक द्वारा, *पोस्टस्क्रिप्ट* पृष्ठ विवरण भाषा को विकसित करने और बेचने के लिए गयी थी। *पोस्टस्क्रिप्ट* के बाद अडोबी ने डिजिटल फॉन्ट का विकास किया, जिसे कंपनी ने एक ट्रेडमार्क युक्त फार्मेट में निकाला।

1980 के मध्य में, अडोबी ने एप्पल मैकिन्टौश के लिए एक वेक्टर आधारित ड्राइंग प्रोग्राम, अडोबी इलस्ट्रेटर के निर्माण के साथ, उपभोक्ता सॉफ्टवेयर बाजार में कदम रखा।

1989 में, अडोबी ने एक ग्राफ़िक्स संपादन प्रोग्राम, फोटोशॉप पेश किया, जो की आगे चलकर कंपनी का प्रमुख उत्पाद बन गया। अनेक विशेषताओं से भरे फोटोशॉप 1.0 का विपणन अडोबी ने निपुणतापूर्वक किया और जल्द ही यह बाज़ार में हावी हो गया।

1993 में, अडोबी ने *पोर्टेबल डॉक्यूमेण्ट फॉर्मेट*, पीडीऍफ और उसके साथ-साथ अडोबी एक्रोबैट एवं रीडर सॉफ्टवेयर पेश किया। पीडीएफ अब आईएसओ 32000-1:2008 के अंतर्गत एक अंतरराष्ट्रीय मानक है। यह फॉर्मेट इलेक्ट्रॉनिक दस्तावेज बांटने के लिए दुनिया भर में अपनाया जाता है।

## सन्दर्भ

श्रेणी:सॉफ़्टवेयर कम्पनियाँ
भारतीय संस्कृति शोध प्रतिष्ठान, ऋषिकेश

**भारतीय संस्कृति शोध प्रतिष्ठान** (India Heritage Research Foundation) एक अन्तरराष्ट्रीय, अलाभेछु (non-profit) तथा मानवतावादी संस्था है। इसका मुख्यालय उत्तराखण्ड के ऋषिकेष में स्थित है। पूज्य स्वामी चिदानन्द सरस्वती इसके संस्थापक अध्यक्ष हैं। यह प्रतिष्ठान नि:शुल्क विद्यालय चलाता है; कन्याओं/स्त्रियों के लिये व्यावसायिक कार्यक्रम संचालित करता है; स्वास्थ्य सेवायें (अस्पताल), अनाथालय, गुरुकुल तथा पर्यावरन रक्षा के क्षेत्र में काम करता है। 

इस प्रतिष्ठान ने हिन्दू धर्म एवं दर्शन का वृहद विश्वकोश तैयार किया है जिसका मार्च २०१० में हरिद्वार कुंभ मेले के अवसर पर लोकार्पण किया गया।

## बाहरी कड़ियाँ
* भारतीय संस्कृति शोध प्रतिष्ठान का जालघर (अंग्रेजी में)
* हिंदू धर्म और दर्शन का पहला विश्वकोष तैयार

श्रेणी:हिन्दू धर्म
श्रेणी:संस्था
स्वामी चिदानन्द सरस्वती

right|thumb|300px|स्वामी चिदानन्द सरस्वती

**स्वामी चिदानन्द सरस्वती** एक हिन्दू आध्यात्मिक गुरू एवं सन्त हैं। वे मुनि की रेती स्थित परमार्थ निकेतन आश्रम के अध्यक्ष हैं। वे भारतीय संस्कृति शोध प्रतिष्ठान, ऋषिकेश तथा पिट्सबर्ग (Pittsburgh) के हिन्दू-जैन मन्दिर के भी संस्थापक एवं अध्यक्ष हैं। उनकी प्रेरणा से सन् २०१२ में हिन्दू धर्म का विश्वकोश निर्मित हुआ।

## इन्हें भी देखें
*हिन्दू धर्म का विश्वकोश

## बाहरी कड़ियाँ
* Parmarth Niketan, Official website

श्रेणी:योग

श्रेणी:हिन्दू आध्यात्मिक नेता
श्रेणी:उत्तराखण्ड निवासी
असमिया भाषियों की संख्या के आधार पर भारत के राज्यों की सूची

**[[असमिया भाषा|असमिया]] भाषियों की संख्या के आधार पर भारत के राज्यो की सूची** जनसंख्या और प्रतिशत दोनों आधारित है। इसका संदर्भ भारत की २००१ के आधार पर है। इस सूची में वे राज्य है जहाँ पर असमिया भाषी लोग जनसंख्या का १% से अधिक हैं।




सूची, असमिया भाषियों की संख्या के आधार पर भारत के राज्यों की
सूची, असमिया भाषियों की संख्या के आधार पर भारत के राज्यों की
वायु देव

**वायु देव** हवा के देवता को कहा जाता है, वेदो में इनका कई बार वर्णन आता है। इन्हें भीम का पिता माना जाता है और हनुमान के आध्यात्मिक पिता माना जाता है। इन्हें वात देव अथवा पवन देव के नाम से भी जाना जाता है। कभी-कभी इन्हें प्राण देव भी कहा जाता है।

## सन्दर्भ
वाचिक परंपरा

यह एक ऐसी परम्परा है जिसमे वेदो को पत्रो पर लिख्ने कि बजाय याद करके सदियो तक सुरक्षित रखा जात था। गुरु अपने शिष्य को मोखिक रूप से सम्पूर्ण वेदिक साहित्य का अधय्यन करवाता था और शिष्य उसे याद कर लेता था
## टिप्पणी
* इसका उल्लेख विद्यानिवास मिश्र द्वारा रचित *अनछुए बिंदु* &nbsp;(ISBN-10 8170165644 और ISBN-13 9788170165644)&nbsp;नामक पुस्तक में भी मिलते हैं।
पुरूरवा

अंगूठाकार|326x326पिक्सेल|Pururavas
**पुरुरवा** वैदिक काल के एक महान राजा और कालिदास कृत विक्रमोर्वशीयम् के प्रमुख पात्र थे। वे बुध और इला के पुत्र तथा प्रथम चंद्रवंशी राजा थे। उनका शौर्य इतना अधिक था कि अप्सरा उर्वशी उनसे प्रेम करने लगीं और उनसे विवाह करने के लिए इंद्रपुरी को त्याग कर पृथ्वी पर आ गई थीं। 

ब्रह्माजी से अत्रि, अत्रि से चन्द्रमा, चन्द्रमा से बुध और बुध से इलानन्दन पुरूरवा का जन्म हुआ।

पुराणों के अनुसार, पुरुरवा ने 'प्रतिष्ठान' से शासन किया। उन्होंने भगवान ब्रह्मा की तपस्या की और वरदान के रूप में उन्हें पूरी पृथ्वी का शासक बनाया गया। पुरुरवा ने सौ अश्वमेध यज्ञों का आयोजन किया।  

श्रेणी:पौराणिक पात्र
काशिराज

काशि के राजा को काशिराज कहा जाता था।

श्रेणी:काशी नरेश
सात्यकि

**सात्यकि** महाभारत में एक वीर जो यादवों का सेनापति थे। सात्यकि यादवों के एक कुल का राजकुमार, वासुदेव कृष्ण का अभिन्न मित्र एवं महाभारत के समय पाण्डवों की ओर से लडने वाला एक महान् योद्धा था। वह उन चंद लोंगों में से था जो कि महाभारत के बाद जीवित बच गए थे।

सात्यकि, शिनि का पुत्र जिसको 'दारुक', 'युयुधान' तथा 'शैनेय' भी कहते हैं। द्वारिका में श्रीकृष्ण की सेना के एक अधिकारी सत्यक के पुत्र होने से इसका नाम सात्यकि पड़ा। इसने अर्जुन से धनुर्विद्या सीखी थी और महाभारत के समय श्रीकृष्ण की पूरी सेना ने कौरवों की तरफ से युद्ध किया परंतु गुरु अर्जुन विरुद्ध युद्ध ना करने की प्रार्थना को श्रीकृष्ण ने स्वीकार कर सात्यकि को पांडवों की ओर से युद्ध की अनुमति दी थी। श्रीकृष्ण का सारथी और नातेदार था। पांडवों की ओर से लड़ा। इसी ने आगे चलकर कृतवर्मा का वध किया था। महाभारत युद्ध से पूर्व जब कृष्ण हस्तिनापुर कौरवों को समझाने के लिए शांति संदेश ले कर आये थें तो उस वक्त उनके साथ केवल सात्यकि ही आये थे।

सात्यकि महाभारत में अर्जुन के कारण जीवित बचा रहा, उसकी म‌त्यु बाद में यादवों के आपसी मौशल युद्ध में हुई।

## सन्दर्भ

बहरी कड़ी
महाभारत के अनुसार सात्यकि यदुकुल का एक प्रतापी योद्धा था ।
जब उपप्लव्या नामक नगर में पांडो अपनी अज्ञातवास अवधि समाप्त करके यही स्थान पर मंत्राणा के लिए सभी प्रतापी वीर राजाओं को न्योता दिया था आने को। जिस समारोह में अभिमन्यु और उतरा का विवाह हुआ था ।
इसी उपप्लाव्यकी बैठक में भगवान कृष्ण के बड़े भाई बलराम जी और सात्यकि का विचाराविवाद हुआ था जिसमें सात्यकि ने सीधे तौर पर कौरव पर आक्रमण करके पांड्यो को अपना राज्य पाने के लिए जोर दिया था। सात्यकि का बात का समर्थन राजा द्रुपद ने भी किया था।।
हिन्दू-अरबी अंक पद्धति का इतिहास

भारतीय अंक प्रणाली ( या हिन्दू-अरबी अंक प्रणाली) दश स्थानीय मान वाली संख्या-पद्धति है। शून्य का उपयोग इसकी सबसे महत्वपूर्ण विशेषता है, जैसे २०५ (= दो सौ पाँच) में।

भारतीय अंक प्रणाली ८वीं-९वीं शताब्दी के पहले ही अपने पूर्ण स्वरूप को प्राप्त कर चुकी थी। ये अंक ब्राह्मी अंकों से व्युत्पन्न हैं। भारत के बाहर अरब जगत में इस प्रणाली का उल्लेख और वर्णन सबसे पहले अल ख्वारिज्मी की पुस्तक "क़िताब अल-हिसाब अल-हिन्दी" (= 'हिन्दू गणना सम्बन्धी ग्रन्थ' , ८२५ ई० में रचित) में मिलता है। अरब जगत से यह ज्ञान १२वीं-१३वीं शताब्दी में यूरोप पहुँचा। 

यूरोप में बारहवीं शताब्दी तक रोमन अंकों का प्रयोग होता था। रोमन अंक प्रणाली में केवल सात अंक हैं, जो अक्षरों द्वारा व्यक्त किए जाते हैं। ये अक्षरांक हैं- I (एक), V (पांच), L (पचास), C (सौ), D (पांच सौ) तथा M (एक हज़ार)। इन्हीं अंको के जोड़ने-घटाने से कोई भी संख्या लिखी जाती है। उदाहरण के लिए अगर 'तीन' लिखना है तो एक का चिह्न तीन बार (III) लिख दिया। आठ लिखना है तो पांच के दायीं तरफ तीन एक-एक के चिन्ह लिखकर जोड़ दिए और VIII (आठ) हो गया। यह प्रणाली इतनी कठिन और उलझी हुई है कि जब बारहवीं शताब्दी में यूरोप का भारतीय अंक प्रणाली से परिचय हुआ तो उसने उसे स्वीकार ही नहीं किया, अपितु एकदम अपना लिया। यूरोप में कुछ शताब्दियों बाद जो वैज्ञानिक औद्योगिक क्रान्ति हुई, उसके मूल में भारतीय अंक गणना का ही योगदान है।

## समय रेखा
[right|thumb|300px|[बख्शाली पाण्डुलिपि में शून्य का प्रयोग। यहाँ शून्य को एक बड़े बिन्दु के रूप में लिखा गया है।]]
[right|thumb|300px|[ग्वालियर का क़िला|ग्वालियर दुर्ग में दो संख्याओं ( ५० और २७०) को लिखने में शून्य क उपयोग किया गया है। यह शिलालेख ९वीं शताब्दी का है।]]
* **१५०० ईसापूर्व से ५०० ईसापूर्व** : वैदिक काल में ही उत्तर भारत में संख्याओं का उपयोग एवं उन पर गणितीय ऑपरेशन किया जाने लगा था। बड़ी-बड़ी संख्याओं का उपयोग होने लगा था। उदाहरण के लिए ललितविस्तर में महात्मा बुद्ध द्वारा एक ऐसी संख्या का उल्लेख किया गया है जो वर्तमान समय में १०53 के बराबर है। उसी काल में दश, शत (सौ), सहस्र (हजार), अयुत, नियुत, प्रयुत, अर्बुद, न्यर्बुद, समुद्र, मध्य, अन्त, परार्ध आदि का उपयोग संख्याओं के मान के लिये उपयोग किये जाने लगे थे।

* **तीसरी शताब्दी ईसापूर्व** : ब्राह्मी अंको का भारत के विभिन्न भागों में प्रचलन हो गया था। दशमलव स्थानीय मान वाली संख्या-प्राणाली का विकास कुछ बाद में हुआ हो सकता है।

* **४९९ ई०** में रचित आर्यभटीय में आर्यभट ने स्थानीय मान वाली दाशमिक संख्या पद्धति का वर्णन किया है जिसमें संस्कृत के व्यंजनों को छोटी संख्याओं के लिये तथा स्वरों को १० पर घात के लिये उपयोग किया गया है।

* **६६२ ई०** : भारतीय अंक प्रणाली पश्चिम की ओर गमन करते हुए सिरिया पहुँची । सीरिया के विद्वान सेवेरस सेबोख्त ने भारतीय अंकों की महत्ता को स्वीकारा है और कहा है कि हिन्दुओं का विज्ञान इतना विकसित इसलिये है क्योंकि वे ये सरी गणनाएँ नौ अंको के द्वारा करते हैं।

* **८२५ ई०** : फारस के गणितज्ञ अल ख्वारिज्मी ने 'क़िताब अल-हिसाब अल-हिन्दी' लिखा जिससे भारतीय अंको का अरब जगत में बहुत प्रसार हुआ। इसी पुस्तक के लैटिन भाषा में अनुवाद के माध्यम से भारतीय अंक यूरोप पहुँचे।

## इन्हें भी देखें
* भारतीय अंक प्रणाली
* भारतीय अंक
* शून्य
* हिन्दू काल गणना

## सन्दर्भ

श्रेणी:हिन्दू इतिहास
श्रेणी:प्रारम्भिक गणित
कैथोडिक सुरक्षा

**कैथोडिक सुरक्षा** जंग को नियंत्रित करने के लिए एक तकनीक है। धातु की एक सतह विद्युत सेल के द्वारा एक कैथोड के रूप में काम बनाने एक तकनीक है।
अनानास

**अनन्नास ** (अंग्रेज़ी:*पाइनऍप्पल*, वैज्ञा:*Ananas comosus*) एक खाद्य उष्णकटिबन्धीय पौधे एवं उसके फल का सामान्य नाम है हालांकि तकनीकी दृष्टि से देखें, तो ये अनेक फलों का समूह विलय हो कर निकलता है। यह मूलतः पैराग्वे एवं दक्षिणी ब्राज़ील का फल है। अनन्नास को ताजा काट कर भी खाया जाता है और शीरे में संरक्षित कर या रस निकाल कर भी सेवन किया जाता है। इसे खाने के उपरांत मीठे के रूप में सलाद के रूप में एवं फ्रूट-कॉकटेल में मांसाहार के विकल्प के रूप में प्रयोग भी किया जाता है। मिष्टान्न रूप में ये उच्च स्तर के अम्लीय स्वभाव (संभवतः मैलिक या साइट्रिक अम्ल) का होता है। अनन्नास कृषि किया गया ब्रोमेल्याकेऐ एकमात्र फल है। 

thumb|left|अनन्नास फल व अनुप्रस्थ काट
thumb|अनानास (कटा हुआ)
अनन्नास के औषधीय गुण भी बहुत होते हैं। ये शरीर के भीतरी विषों को बाहर निकलता है। इसमें क्लोरीन की भरपूर मात्रा होती है। साथ ही पित्त विकारों में विशेष रूप से और पीलिया यानि पांडु रोगों में लाभकारी है। ये गले एवं मूत्र के रोगों में लाभदायक है। इसके अलावा ये हड्डियों को मजबूत बनाता है। अनन्नास में प्रचुर मात्रा में मैग्नीशियम पाया जाता है। यह शरीर की हड्डियों को मजबूत बनाने और शरीर को ऊर्जा प्रदान करने का काम करता है। एक प्याला अनन्नास के रस-सेवन से दिन भर के लिए आवश्यक मैग्नीशियम के ७५% की पूर्ति होती है। साथ ही ये कई रोगों में उपयोगी होता है। इस फल में पाया जाने वाला ब्रोमिलेन सर्दी और खांसी, सूजन, गले में खराश और गठिया में लाभदायक होता है। यह पाचन में भी उपयोगी होता है। अनन्नास अपने गुणों के कारण नेत्र-ज्योति के लिए भी उपयोगी होता है। दिन में तीन बार इस फल को खाने से बढ़ती उम्र के साथ आंखों की रोशनी कम हो जाने का खतरा कम हो जाता है। आस्ट्रेलिया के वैज्ञानिकों के शोधों के अनुसार यह कैंसर के खतरे को भी कम करता है। ये उच्च एंटीआक्सीडेंट का स्रोत है व इसमें विटामिन सी प्रचुर मात्रा में पाया जाता है। इससे शरीर की प्रतिरोधक क्षमता बढ़ती है और साधारण ठंड से भी सुरक्षा मिलती है। इससे सर्दी समेत कई अन्य संक्रमण का खतरा कम हो जाता है। 

## खेती एवं उत्पादन

सन् 2013 में पूरे विश्व में अननास का उत्पादन 248 लाख टन था। सबसे अधिक उत्पादन कोस्टा रिका (Costa Rica) में हुआ था।

## चित्र दीर्घा

चित्र:Ananas_comosus_slices.jpg |अनन्नास की फांकें
Image:Ananas comosus flower.jpg|जापान में अनन्नास 
Image:Ananas cosmosus Whaldener Endo.jpg|कच्चे फल
चित्र:Pineapple Juice.jpg|अननास का रस
चित्र:Pineapple-cake2 hg.jpg|अननास केक


## सन्दर्भ

## बाहरी कड़ियाँ

* पाइन-ऐप्पल - फ़्रूट फ़ैक्ट्स

श्रेणी:अनन्नास
श्रेणी:अमरीकी उद्गम की फसल
श्रेणी:फल
श्रेणी:औषधीय पौधे
श्रेणी:उष्णकटिबन्धीय फल
श्रेणी:हिन्दी विकि डीवीडी परियोजना
श्रेणी:हिन्दी विकि डीवीडी परियोजना परीक्षित लेख
भरथरी गायन

**भरथरी** एक छत्तीसगढ़ की लोक गाथा है। सांरण या एकतारा के साथ भरथरी गाते योगियों को देखा जाता है। वास्तव में छत्तीसगढ़ में जो भरथरी का गीत गातें है वे 'योगी' कहलाते हैं। गीत में भी अपने आप को वे योगी कहते हैं। छत्तीसगढ़ी भरथरी किसी जाति विशेष का गीत नहीं है। 

:*घोड़ा रोवय घोड़ेसार मा, घोड़ेसार मा वो, हाथी रोवय हाथीसार मा
:*मोर रानी ये वो, महलों में रोवय
:*मोर रानी ये या, महलों में रोवय
:*येदे धरती में दिए लोटाए वो, ऐ लोटाए वो, भाई येदे जी
:*येदे धरती में दिए लोटाए वो, ऐ लोटाए वो, भाई येदे जी
:*सुन लेबे नारी ये बाते ला, मोर बाते ला या, का तो जवानी ये दिए हे
:*सुन लेबे नारी ये बाते ला, मोर बाते ला वो, का तो जवानी ये दिए हे
:*भगवाने ह वो, मोर कर्म में ना
:*भगवाने ह या, मोर कर्म में ना
:*येतो काये जोनी मोला दिए हे, येदे दिए हे, भाई येदे जी
:*येदे काये जोनी दिए हे, येदे दिए हे, भाई येदे जी

[[भरथरी]] की सतक एवं उनकी कथा ने लोक में पहुंच कर एक नई ऊर्जा और जीवन जीवंता प्राप्त की है। लोक जीवन के विकट यथार्थ एवं सहज मान्यता ने जिन भरथरी को जन्म दिया और वह अनेक अर्थो में परम्परा लोक शक्ति की अधीन प्रयोग शीलता और विलक्षण क्षमता का परिमाण है। छत्तीसगढ़ में भरथरी की सांगिति का प्रतिष्ठा है। श्रीमती [[सुरुज बाई खाण्डे]] भरथरी गायन के लिए प्रसिद्ध हैं।

आंचलिक परम्परा में आध्यात्मिक लोकनायक के रूप में प्रतिष्ठित राजा [[भर्तहरि]] के जीवन वृत्त, नीति और उपदेशों को लोक शैली में प्रस्तुति है - भरथरी। छत्तीसगढ़ में भरथरी गायन की पुरानी परम्परा को सुरुजबाई खांडे ने रोचक लोक शैली में प्रस्तुत कर विशेष पहचान बनाई है। भरथरी गायन में हारमोनियम, बांसुरी, तबला, मंजीरा का संगत होता है।

शुरु में भरथरी एक अकेला व्यक्ति गाया करता था। वह [[खंजरी]] बजाकर गाता था। बाद में वाद्यों के साथ भरथरी का गायन होने लगा। वाद्यों में तबला, हारमोनियम, मंजीरा के साथ साथ बेंजो भी था। धीरे-धीरे इसका रुप बदलता गया और भरथरी योगी गाना गाते और साथ साथ नाचते भी हैं। ये बहुत स्वाभाविक है कि गीत के साथ नृत्य भी शामिल हो गया। 

छत्तीसगढ़ की भरथरी में हम देखते है कि कई जगह "[[सतनाम]]" का उल्लेख है -

:*तैहर ले ले बेटी
:*सतनामे ल ओ

== बाहरी कड़ियाँ ==
* [http://visfot.com/index.php/real_hero/lokkala_rajesh_1.html भरथरी गायिका *'सूरुजबाई खाण्डे]
* भरथरी लोकगाथा

श्रेणी:लोक संस्कृति
कोषाक महल

कोशक महल

इस महल को 1445 ई. में मालवा के महमूद खिलजी ने बनवाया था। यह महल चार बराबर हिस्सों में बंटा हुआ है। कहा जाता है कि सुल्तान इस महल को सात खंड का बनवाना चाहता था लेकिन मात्र दो खंड का ही बनवा सका। महल के हर खंड में बॉलकनी, खिड़कियों की कतारें और छत की गई शानदार नक्कासियां हैं।

## बाहरी कड़ियाँ
* बुंदेलखंड दर्शन डोट कॉम- बुन्देलखण्ड की विस्तृत जानकारी

श्रेणी:महल
श्रेणी:मध्य प्रदेश के ऐतिहासिक स्थल
भरथरी

भारतीय ऐतिहासिक लोककथाओं में **राजा भरथरी** बहुत प्रसिद्ध है। भरथरी या संस्कृत के महान् कवि भर्तृहरि को  गोरख वंश के योगियों में गिना जाता है। इनकी कहानियाँ बंगाल, बिहार, उत्तर प्रदेश, हरियाणा, पंजाब, छत्तीसगढ़, राजस्थान में लोकप्रिय है। छतीसगढ़ राज्य में रामायण, महाभारत, श्रीमद्भागवद्गीता की तरह ही भरथरी चरित भी काफी प्रचलित है। यह कथा गांवों में बुजुर्गों के मुख से पीढ़ी दर पीढ़ी स्थानांतरित हो रही है।

भर्तृहरि की कथा के कम से कम दो रूप मिलते हैं-
***(१)** एक कथा यह है कि भर्तृहरि की पत्नी पिंगला जब किसी और पुरुष से प्यार करने लगती है तब भरथरी सन्यासी बनकर राज्य छोड़कर दूर चले जाते हैं। 

***(२)** दूसरी कथा पहली कथा के उल्टी है। रानी पिंगला पति से बेहद प्रेम करती है। राजा भर्तृहरि एक बार शिकार खेलने गए थे। उन्होंने वहाँ देखा कि एक पत्नी ने अपने मृत पति की चिता में कूद कर अपने प्राण त्याग दिए। राजा भरथरी बहुत ही आश्चर्यचकित हुए और सोचने लगे कि क्या मेरी रानी भी मुझसे इतना प्यार करती है। अपने महल में वापस आकर राजा भरथरी जब ये घटना रानी पिंगला से कहते हैं तो पिंगला कहती है कि वह तो यह समाचार सुनने से ही मर जाएगी। चिता में कूदने के लिए भी वह जीवित नहीं रहेगी। राजा भरथरी सोचते हैं कि वे रानी पिंगला की परीक्षा लेकर देखेंगे कि ये बात सच है या नहीं। फिर से भरथरी शिकार खेलने जाते हैं और वहाँ से समाचार भेजते हैं कि राजा भरथरी की मृत्यु हो गई। ये खबर सुनते ही रानी पिंगला मर जाती है। राजा भरथरी बिल्कुल टूट जाते है, अपने आप को दोषी ठहराते हैं और विलाप करते हैं। पर गोरखनाथ की कृपा से रानी पिंगला जीवित हो जाती है और इस घटना के बाद राजा भरथरी गोरखनाथ के शिष्य बनकर चले जाते हैं।
*समाधी: बाबा भर्तृहरि की पूज्य समाधि राजस्थान के अलवर जिले में अरावली पर्वत श्रेणी में स्थित है। जहां पर प्रतिवर्ष भाद्रपद मास की शुक्ल अष्टमी को लक्खी मेला लगता है।

## इन्हें भी देखें
* भर्तृहरि
* भरथरी लोकगाथा
* भरथरी गायन

## बाहरी कडियाँ
*भरथरी लोकगाथा

श्रेणी:हिन्दू सन्त
श्रेणी:भारतीय राजा
श्रेणी:लोक गायन
ओड़िआ लिपि

**ओड़िआ लिपि**, ब्राह्मी लिपि से व्युत्पन्न लिपि है जिसका प्रयोग ओड़िआ भाषा लिखने में होता है। इस लिपि के वर्णों का रूप देखकर ऐसा भ्रम हो सकता है कि इस पर तमिल, मलयालम आदि दक्षिण भारतीय लिपियों का प्रभाव है, किन्तु ऐसा है नहीं। ओड़िआ लिपि, देवनागरी लिपि और बंगला लिपि से सर्वाधिक मिलती-जुलती है।

## वर्णमाला

### वर्ण


**ओड़िआ लिपि द्वारा लिखने के लिये उपयुक्त वर्ण-मात्रा-संख्याएँ **स्वरଅ ଆ ଇ ଈ ଉ ଊ ଋ ଏ ଐ ଓ ଔमात्रा× ା ି ୀ ୁ ୂ ୃ େ ୈ ୋ ୌव्यंजनକ ଖ ଗ ଘ ଙ ଚ ଛ ଜ ଝ ଞ ଟ ଠ ଡ ଡ଼ ଢ ଢ଼ ଣ ତ ଥ ଦ ଧ ନ ପ ଫ ବ ଵ ଭ ମ ଯ ୟ ର ଳ ଲ ୱ ଶ ଷ ସ ହ କ୍ଷ
संख्या୦ ୧ ୨ ୩ ୪ ୫ ୬ ୭ ୮ ୯





### स्वर वर्ण तथा मात्रा

### व्यंजन वर्ण

### स्वरों का विशिष्ट चिह्न

### अंक

## ओड़िआ लिपि का यूनिकोड



## बाहरी कड़ियाँ
* www.eodissa.com Download the first designer Unicode Odiya(Oriya) font eOdissaBOXUni designed by Subhashish Panigrahi for free.
* www.odisha.com Orissa News in Oriya.
* www.odia.org Oriya and Odia news. Excellent resources of education and cultural activities. Lots of Odia (Oriya) books in pdf format. Learn Odia (oriya) language with the dhwanI (ITRANS (Oriya) Odia software.
* The Unicode Book: Chapter 9 - South and Southeast Asian Scripts (PDF)
* Oriya alphabet - From Omniglot
* A Complete Oriya Portal,Orissa - A Complete Oriya Portal,Orissa
* Oriya Unicode Fonts WAZU JAPAN's Unicode font pages
* Web Portal on Orissa
* www.orissablogs.comk A blogs for Oriyas.
* Project Rebati - An open-source initiative for computing in Oriya
* 1st Talking Yellow Pages of ORISSA
* Online Social Media of Orissa - Online Social Media of Orissa

* www.odiabook.co.In - Odia Library Resources For Education
श्रेणी:ओड़िया भाषा
१९०० ईसा पूर्व

**१९००** ईसा पूर्व का एक वर्ष है। ये ईसा पूर्व दूसरी सहस्राब्दी का ९००वां वर्ष था।

श्रेणी:ईसा पूर्व वर्ष
मदल पंजी

**मदल पंजी** (Palm-leaf Chronicles) ओडिशा के जगन्नाथ पुरी के जगन्नाथ का इतिहास है। इसमें भगवान जगन्नाथ और जगन्नाथ मन्दिर से सम्बन्धित घटनाओं का वर्णन है। इस पंजी के आरम्भ होने की वास्तविक तिथि ज्ञात नहीं है किन्तु ऐसा अनुमान किया जाता है कि यह १३वीं या १४वीं शती में आरम्भ हुई होगी। यह पुस्तक साहित्यिक दृष्टि से अनूठी है। इसकी तुलना श्रीलंका के राजवंशम् से, कश्मीर के राजतरंगिणी से और असम के बुरुंजी से की जा सकती है। इसमें गद्य का प्रयोग हुआ है। 

## इन्हें भी देखें
* राजतरंगिणी (कश्मीर का इतिहास)
* बुरंजी (असम का इतिहास)
* महावंश (श्रीलंका का इतिहास)

श्रेणी:ओड़िशा
बुरंजी

right|thumb|300px|अहोम राज्य की ताई लिपि
**बुरंजी**, असमिया भाषा में लिखी हुईं ऐतिहासिक कृतियाँ हैं। अहोम राज्य सभा के पुरातत्व लेखों का संकलन बुरंजी में हुआ है। प्रथम बुरंजी की रचना असम के प्रथम राजा सुकफा के आदेश पर लिखी गयी जिन्होने सन् १२२८ ई में असम राज्य की स्थापना की।

आरम्भ में अहोम भाषा में इनकी रचना होती थी। कालान्तर में असमिया भाषा इन ऐतिहासिक लेखों की माध्यम हुई। इसमें राज्य की प्रमुख घटनाओं, युद्ध, संधि, राज्यघोषणा, राजदूत तथा राज्यपालों के विविध कार्य, शिष्टमंडल का आदान-प्रदान आदि का उल्लेख प्राप्त होता है। राजा तथा मंत्री के दैनिक कार्यों के विवरण भी प्रकाश डाला गया है। असम प्रदेश में इनके अनेक वृहदाकार खंड प्राप्त हुए हैं। राजा अथवा राज्य के उच्चपदस्थ अधिकारी के निर्देशानुसार शासनतंत्र से पूर्ण परिचित विद्वान् अथवा शासन के योग्य पदाधिकारी इनकी रचना करते थे। घटनाओं का चित्रण सरल एवं स्पष्ट भाषा में किया गया है; इन कृतियों की भाषा में अलंकारिकता का अभाव है। सोलहवीं शती के आरंभ से उन्नीसवीं शती के अंत तक इनका आलेखन होता रहा। बुरंजी राष्ट्रीय असमिया साहित्य का अभिन्न अंग हैं। गदाधर सिंह के राजत्वकाल में पुरनि असम बुरंजी का निर्माण हुआ जिसका संपादन हेमचंद्र गोस्वामी ने किया है। पूर्वी असम की भाषा में इन बुरंजियों की रचना हुई है।

"बुरंजी" मूलतः एक टाइ शब्द है, जिसका अर्थ है "अज्ञात कथाओं का भांडार"। इन बुरंजियों के माध्यम से असम प्रदेश के मध्ययुग का काफी व्यवस्थित इतिहास उपलब्ध है। बुरंजी साहित्य के अंतर्गत **कामरूप बुरंजी, कछारी बुरंजी, आहोम बुरंजी, जयंतीय बुंरजी, बेलियार बुरंजी** के नाम अपेक्षाकृत अधिक प्रसिद्ध हैं। इन बुरंजी ग्रंथों के अतिरिक्त राजवंशों की विस्तृत वंशावलियाँ भी इस काल में हुई। 

आहोम राजाओं के असम में स्थापित हो जाने पर उनके आश्रय में रचित साहित्य की प्रेरक प्रवृत्ति धार्मिक न होकर लौकिक हो गई। राजाओं का यशवर्णन इस काल के कवियों का एक प्रमुख कर्तव्य हो गया। वैसे भी अहोम राजाओं में इतिहासलेखन की परम्परा पहले से ही चली आती थी। कवियों की यशवर्णन की प्रवृत्ति को आश्रयदाता राजाओं ने इस ओर मोड़ दिया। पहले तो अहोम भाषा के इतिहास ग्रंथों (बुरंजियों) का अनुवाद असमिया में किया गया और फिर मौलिक रूप से बुरंजियों का सृजन होने लगा। 

## बुरञ्जी के विषय में आधुनिक पुस्तकें

## इन्हें भी देखें
* राजतरंगिणी (कश्मीर का इतिहास)
* मदल पंजी (जगन्नाथ मन्दिर का इतिहास)
* महावंश (श्रीलंका का इतिहास)

श्रेणी:असम
श्रेणी:इतिहास
श्रेणी:असमिया साहित्य
सौर घड़ी

[thumb|upright|200px|क्षैतिज सौर घड़ी [मिनेसोटा में। १७ जून १२:२१ बजे, ४४°५१′३९.३″उ, ९३°३६′५८.४″प.]]
**सौर घड़ी** का प्रयोग सूर्य की दिशा से समय का ज्ञान करने के लिए किया जाता था। इन घड़ियों की कार्यशैली और क्षमता दिन के समय तक सीमित होती थी क्योंकि यह रात के समय काम नहीं कर पाती थीं। इसके फिर भी विश्व में समय जानने हेतु सबसे पहले इनका प्रयोग किया गया था। इन्हीं घड़ियों को आधार बनाकर समय बताने वाली अन्य घड़ियों का आविष्कार हुआ था। भारत में प्राचीन वैदिक काल से सौर घड़ियों का प्रयोग होता रहा है। सूर्य सिद्धांत में सौर घड़ी द्वारा समय मापन के शुद्ध तरीके अध्याय 3 और 13 में वर्णित हैं।

## इतिहास
आरंभिक सौर घड़ियां सुबह और दोपहर में ही काम करती थीं। इन घड़ियों की निर्माण विधि में एक बड़े स्तंभ को एक सिरे से बांधकर जमीन में गाड़ दिया जाता था और सूर्य के घूमने के साथ-साथ जमीन पर पड़ी स्तंभ की छाया से समय का अनुमान लगाया जाता था। मध्यान्ह के समय स्तंभ की छाया सबसे छोटी होती थी जिससे पता चलता था कि सूर्य ठीक आकाश के बीच में स्थित है। पश्चिमी एशिया और मिस्र की सभ्यताओं में ऐसी घड़ियों का बहुत प्रयोग किया जाता था। इसके बाद आविष्कारकर्ताओं ने और कई प्रकार की घड़ियों का निर्माण किया जिससे दिन के समय को कई प्रहरों में बांटा जा सकता था, हालांकि, वह प्रहर आज के घंटों से कुछ लंबे होते थे। कई सभ्यताओं में ऋतुओं के अनुसार सौर घड़ियां समय बताने लगी और कई स्थानों पर तो वे दिन और रात की बराबर लंबाइयों जैसे दुर्लभ दिनों का भी ज्ञान कराती थीं। 

कई संस्कृतियों में मानवीय सौर घड़ियां भी बनीं जिसमें एक व्यक्ति एक निश्चित स्थान पर खड़ा होता था और अपनी परछाईं के बदलते आकार से समय का पता लगाता था। सौर घड़ियों के सही काम करने के लिए यह आवश्यक होता था कि उन्हें सही स्थानों पर स्थापित किया जाए। विश्व के अलग-अलग स्थानों पर एक ही समय पर सूर्य भिन्न दिशाओं में होता था, इसलिए सूर्य की दिशा के अनुसार घड़ियों को स्थापित करना होता था। इसका एक तरीका यह है कि सौर घड़ी को इस तरह स्थापित किया जाए कि सूर्य के ठीक आकाश के बीच में होने पर परछाई बिल्कुल सीधी दिखे।

## चित्र दीर्घा

चित्र:Taipei101.Park.jpg|ताइपे, ताईवान में मिलेनियम पार्क का सौर घड़ी रूप में प्रयोग होता है।
चित्र:Taipei101.Sundial.jpg|ताइपे १०१ मीनार की छवि 
चित्र:Jantar Mantar Delhi 27-05-2005.jpg|जंतर मंतर वेधशाला, दिल्ली एक गोलाकार सौर घड़ी का विशाल प्रतिरूप है
चित्र:Jantar Mantar in Jaipur giant sundial.jpg|जयपुर के जंतर-मंतर में २७ मीटर ऊंचा सम्राट यंत्र, जिसकी छवि १ मि.मी. प्रति से. (लगभग ६ सें.मी प्रति मिनट) घूमती
चित्र:Sundial Switzerland by Robbie Conceptuel.png


## सन्दर्भ

## बाहरी कड़ियाँ

* डेढ़ शदाब्दी से खड़ा समय का प्रहरी
* ब्रिटिश सनडायल सोसाइटी
* उत्तरी अमरीकी सनडायल सोसाइटी
* डच सनडायल सोसाइटी
* कैटेलोनियाई सनडायल सोसाइटी
* फ़्लेमिश सनडायल सोसाइटी
* इतालवी सनडायल; सोसाइटी
* क्यूबेक सनडायल आयोग
* स्पेनिश सनडायल सोसाइटी
* प्राचीन वेदिक सनडायल

श्रेणी:सौर घड़ियां
श्रेणी:घड़ियां
श्रेणी:समय मापन
श्रेणी:हिन्दी विकि डीवीडी परियोजना
श्रेणी:प्राचीन आविष्कार
८०० ईसा पूर्व

८०० ईसा पूर्व का एक वर्ष है। ये ईसा पूर्व पहली सहस्राब्दी का ८००वां वर्ष था।
शताब्दी: ईसा पूर्व ९वीं शताब्दी - **[[ईसा पूर्व ९वीं शताब्दी]]** - ईसा पूर्व ७वीं शताब्दी

दशक: ८५० ईसा पूर्व ८४० ईसा पूर्व ८३० ईसा पूर्व ८२० ईसा पूर्व ८१० ईसा पूर्व - **[[८०० ईसा पूर्व]]** - ७९० ईसा पूर्व ७८० ईसा पूर्व ७७० ईसा पूर्व ७६० ईसा पूर्व ७५० ईसा पूर्व

वर्ष: ८०५ ईसा पूर्व ८०४ ईसा पूर्व ८०३ ईसा पूर्व ८०२ ईसा पूर्व ८०१ ईसा पूर्व - **८०० ईसा पूर्व** - ७९९ ईसा पूर्व ७९८ ईसा पूर्व ७९७ ईसा पूर्व ७९६ ईसा पूर्व ७९५ ईसा पूर्व
----
  
**घटनाएँ**
  
**जन्म**
  
**मृत्यू**

## सन्दर्भ

श्रेणी:इतिहास
भारतीय खाद्य निगम

right|250px|thumb|भारतीय खाद्य निगम का प्रतीक चिन्ह|कड़ी=Special:FilePath/Food_Corporation_of_India_Logo.gif
**भारतीय खाद्य निगम** () भारत का एक निगम है। भारत में खाद्य सुरक्षा को सुनिश्चित करने हेतु यह खाद्यान्नों का क्रय करके उन्हें गोदामों में भण्डारित करता है।

## संचालन
2019 के अनुसार एफसीआई में 21,847 कर्मचारी काम कर रहे थे। 

## बाहरी कड़ियाँ
* भारतीय खाद्य निगम का जालघर (अंग्रेजी में)

## संदर्भ

श्रेणी:भारत सरकार के संस्थान
सैयां

**सैयां** एक बड़ा कस्बा है जिसमें ब्लॉक, पोस्ट तथा थाना जैसी सभी मूलभूत इकाईयां हैं। यह आगरा जिले की खेरागढ़ तहसील में आता है। आगरा से 27 किलोमीटर ग्वालियर रोड़ (नेशनल हाईवे-3) पर  स्थित है। राजस्थान के जिला धौलपुर तथा उत्तर प्रदेश के जिला आगरा का मध्य बिंदु सैयां ही है। सैयां से आगरा और धौलपुर दोनों 27 किलोमीटर की दूरी पर स्थित हैं।
पद्म भूषण धारक (2010–2019)

पद्म भूषण भारत का तीसरा सबसे बड़ा नागरिक सम्मान है।

## भूषण धारक

## टिप्पणी

;विदेशी धारक

## सन्दर्भ

श्रेणी:पद्म भूषण
सम स्रोत निर्धारक (स्रोनि)

[thumb|यू.आर.एल एवं [यू आर एन के बीच का संबंध।]]
''सूचना'' प्रौद्योगिकी के क्षेत्र में **सम स्रोत निर्धारक** (**स्रोनि**) (युनिफॉर्म रिसोर्स लोकेशन) युनिफॉर्म रिसोर्स आइडेंटिफायर (यू आर आई) का एक सबसेट होता है, जिससे ये ज्ञात होता है, कि एक आइडेन्टिफाइड रिसोर्स एवं उसे पुनर्प्राप्त करने का तरीका कहाँ उपलब्ध है। प्रचलित अनुप्रयोगों एवं कई तकनीकी दस्तावेजों एवं मौखिक चर्चाओं में इसे प्रायः गलत रूप में स्रोनि (यू.आर.आई) के समानार्थी रूप में प्रयोग किया जाता है। इसका सर्वज्ञात उदाहरण विश्वव्यापी वेब पर किसी जालपृष्ठ का पता होता है।

## सन्दर्भ

## बाहरी[1] कड़ियाँ
*  Uniform Resource Identifier (URI): Generic Syntax (ASCII version)

श्रेणी:यू आर एल
श्रेणी:अभिज्ञापक
चालन

**चालन** अथवा **चालक** निम्नलिखित में से किसी एक के लिए प्रयुक्त किया जा सकता है:

## भौतिकी में
* वैद्युत् चालक – वो पदार्थ जो विद्युत् आवेश के प्रवाह को अनुमत करते हैं।
* वैद्युत् प्रतिरोधकता और चालकता – विद्युत् चालक से आवेशों का प्रवाह।
* ऊष्मा चालन – पदार्थ से उष्मा ऊर्जा का स्थानान्तरण।
आवेश वाहक

भौतिकी में **आवेश वाहक** (charge carrier) विद्युत आवेश रखने वाले किसी कण अथवा कणाभ के मुक्त वाहन को निरुपित करता है। आवेश वाहक सामान्यतः विद्युत चालकों में विद्युत् आवेश के वाहन करने वाले कणों के लिए प्रयुक्त होता है। इसके उदाहरणों में इलेक्ट्रॉन, आयन और कोटर हैं। ये शब्दावली मुख्य रूप से ठोस अवस्था भौतिकी में प्रयुक्त की जाती है। चालक माध्यम में, विद्युत्-क्षेत्र इन मुक्त कणों पर बल आरोपित करता है जिससे माध्यम में कणों को एक परिणामी गति प्राप्त होती है; इससे हमें विद्युत धारा प्राप्त होती है।

## सन्दर्भ

*
श्रेणी:भौतिकी
अग्र अभिनत

डायोड एक बाइपोलार डिवाइस होता है मतलब इसमें निगेटिव और पोसिटिव दोने साइड होते हैं। इसमें एनोड ऋणात्मक (-) औरकैथोडधनात्मक (+) सिरों को दर्शाता है। डायोड में करंट के प्रवाह के लिए हमें उसे किसी वोल्टेज सोर्स से जोड़ना पड़ता है जैसे की बैटरी. जैसा की हम जानते हैं कि बैटरी में भी निगेटिव और पोसेटिव दोनों छोर होते हैं इसलिए डायोड को हम बैटरी के साथ दो तरह से जोड़ सकते हैं और इन तरीकों को हम बायसिंग कहते हैं। जब हम बैटरी के (+) को डायोड के (+) से और बैटरी के (-) को डायोड के (-) से जोड़ते हैं तो इसे फॉरवर्ड बायसिंग या अग्र अभिनत
कहते हैं

श्रेणी:विद्युत परिपथ
बनारसीदास (कवि)

**बनारसीदास** (जन्म - जौनपुर 1586 - 1643) कवि थे। वे मूलत: एक श्रीमाल जैन व्यापारी थे। वे अपनी काव्यात्मक आत्मकथा *[[बनारसीदास (कवि)|अर्धकथानक]]* के लिये जाने जाते हैं। यह आत्मकथा ब्रजभाषा में है। यह किसी भारतीय भाषा में लिखी हुई प्रथम आत्मकथा है। जिस समय उन्होंने यह रचना की, उनकी आयु ५५ वर्ष थी। (जैन परम्परा में जीवन ११० वर्ष का माना जाता है, इसलिए आत्मकथा को अर्धकथानक कहा गया।)

अकबर की मृत्यु का उल्लेख इसमें इस प्रकार आया है --

:*    संवत सोलहसै बासठा, आयौ कातिक पावस नठा
:*    छत्रपति अकबर साहि नलाल, नगर आगरे कोनौं काला
:*    अकसमात बनारसी सुनि अकबर कौ काला
:*    सीढ़ी पर बैठयो हुवो, भयो भरम चित चाला
:*    खाइ तमरो गिरि परचौ, सक्यौ न आया राखि
:*    फूटिमाल लोहू चल्यौ, कह्यौ देव मुख भावि।
:*    लगी चोट पाखान को, भयौ गृहामन लाल
:*    "हाइ- हाइ' सब करि उठे, मात तात बेहाल।

ये आगरे में व्यवसायार्थ रहे थे। वहाँ की अपनी दिनचर्या भी दी है तथा आगरे में जिनके साथ मिलते और धर्मचर्चा करते थे, उनका भी नाम दिया है।

## सन्दर्भ

## बाहरी कड़ियाँ
* अर्धकथानक (हिंदी विकिसोर्स पर)
* अर्धकथानक
* आधे सफर की पूरी कहानी

श्रेणी:हिन्दी कवि
शिल्पशास्त्र

**शिल्पशास्त्र** वे प्राचीन हिन्दू ग्रन्थ हैं जिनमें विविध प्रकार की कलाओं तथा हस्तशिल्पों की डिजाइन और सिद्धान्त का विवेचन किया गया है।

इस प्रकार की चौसठ कलाओं का उल्लेख मिलता है जिन्हे 'बाह्य-कला' कहते हैं। इनमें काष्ठकारी, स्थापत्य कला, आभूषण कला, नाट्यकला, संगीत, वैद्यक, नृत्य, काव्यशास्त्र आदि हैं। इनके अलावा चौसठ अभ्यन्तर कलाओं का भी उल्लेख मिलता है जो मुख्यतः 'काम' से सम्बन्धित हैं, जैसे चुम्बन, आलिंगन आदि।

यद्यपि सभी विषय आपस में सम्बन्धित हैं किन्तु शिल्पशास्त्र में मुख्यतः मूर्तिकला और वास्तुशास्त्र में भवन, दुर्ग, मन्दिर, आवास आदि के निर्माण का वर्णन है।

## प्रमुख वास्तुशास्त्रीय ग्रन्थ
३५० से भी अधिक ग्रन्थों में स्थापत्य की चर्चा मिलती है। इनमें से प्रमुख ग्रन्थ निम्नलिखित हैं-

**विश्वकर्मा प्रकाश** के अध्यायों के नाम हैं-
:भूमिलक्षण, गृह्यादिलक्षण, मुहुर्त, गृहविचार, पदविन्यास, प्रासादलक्षण, द्वारलक्षण, जलाशयविचार, वृक्ष, गृहप्रवेश, दुर्ग, शाल्योद्धार, गृहवेध।

**मयमतम्** के ३६ अध्यायों के नाम इस प्रकर हैं-
: संग्रहाध्याय, वास्तुप्रकार, भूपरीक्षा, भूपरिग्रह, मनोपकरण, दिक्-परिच्छेद, पाद-देवता-विन्यास, बालिकर्मविधान, ग्रामविन्यास, नगरविधान, भू-लम्ब-विधान, गर्भन्यासविधान, उपपित-विधान, अधिष्ठान विधान, पाद-प्रमान-द्रव्य-संग्रह, प्रस्तर प्रकरण, संधिकर्मविधान, शिखर-करण-विधान समाप्ति-विधान, एक-भूमि-विधान, द्वि-भूमि-विधान, त्रि-भूमि-विधान, बहु-भूमि-विधान, प्रकर-परिवार, गोपुर-विधान, मण्डप-विधान, शाला-विधान, गृहप्रवेश, राज-वेस्म-विधान, द्वार-विधान, यानाधिकार, यान-शयनाधिकार, लिंगलक्षण, पीठलक्षण, अनुकर्म-विधान, प्रतिमालक्षण।

**नारद शिल्पशास्त्र** के अध्यायों के नाम-

## शिल्पशास्त्र एवं चित्रकला

## शिल्पशास्त्र एवं काष्ठकला

## शिल्पशास्त्र एवं धातुकर्म

## प्राचीन भारत में शिल्पशास्त्र की शिक्षा

## सन्दर्भ

## इन्हें भी देखें
* वास्तुशास्त्र
* मूर्तिकला
* मानसार शिल्पशास्त्र
* चौसठ कलाएँ
* विश्वकर्मा
* स्थापत्य कला
* अष्टधातु
* पंचलोह

## बाहरी कड़ियाँ
* वास्तुशास्त्र विभाग, श्री लाल बहादुरशास्त्री राष्ट्रिय संस्कृत विद्यापीठ
* स्थापत्य वेद - यहाँ सभी प्रमुख स्थापत्य वेद देवनागरी में उपलब्ध हैं।
* वैदिक वास्तु (गूगल पुस्तक ; लेखक : कौलाचार्य जगदीश शर्मा)
* Shilpa Shastras - India Art, Architecture, History and Culture Study Project
* Appendix I — A Sketch of Sanskrit Treatises on Architecture
* मयमतम्
* मयमतम्
* मयमतम् (हिन्दी अर्थ)
* मयमतम् (संक्षिप्त मयमतम, हिन्दी में)

श्रेणी:हिन्दू ग्रन्थ
श्रेणी:भारतीय कला
श्रेणी:राजा भोज
श्रेणी:वास्तुशास्त्र
अधर्म

इसका अर्थ धर्म का एकदम विपरीत होता है। श्रीमद्भागवत पुराण के अनुसार अधर्म की ५ शाखाएँ है-
# विधर्म
#परधर्म
# उपमा
#आभास
# छल

### विधर्म
जिस कार्य को धरम बुद्धिसे करने पर भी अपने धर्म में बाधा पडे़ उसे विधर्म कहते है।

### परधर्म
किसी अन्य के द्वारा किसी अन्य पुरुष के लिये उपदेश किया हुआ धर्म "परधर्म" कहलाता है।

### उपमा
पाखण्ड यादम्भ उपमा कहलाते है।

### आभास
मनुष्य अपने आश्रम के विपरीत स्वेच्छा से जिसे धर्म मान लेता है वह आभास कहलाता है।

**<big>छल</big>** 

दंभ वश शास्त्र के वास्तविक अर्थ के स्थान पर 

अन्य अर्थ कर देना छल कहलाता है। 

## सन्दर्भ

श्रेणी:अधर्म
महाभारत के पर्व

महान हिन्दू एवं भारतीय ऐतिहासिक महाकाव्य ग्रन्थ महाभारत में १८ पर्व हैं। इनका ब्यौरा इस प्रकार से है।

## सन्दर्भ

## बाहरी सम्पर्क

*
लेक केजिंसकी

**लेक अलेकसांदर कैज़िंस्की** (पोलिश : Lech Kaczyński, ; १८ जून १९४९ – १० अप्रैल २०१०) २००५ से २०१० तक पोलैंड के राष्ट्रपति रहे। इसके अलावा ये २००२ से २२ दिसम्बर २००५ को राष्ट्रपति बनने से एक दिन पूर्व तक लॉ एण्ड जस्टिस पार्टी के राजनैतिक नेता रहे। इनकी १० अप्रैल, २०१० को रूस में एक विमान दुर्घटना में मृत्यु हो गयी थी।

## सन्दर्भ

## बाहरी कड़ियाँ

* / आधिकारिक जालस्थल

|-

|-

|-

श्रेणी:पोलैंड
श्रेणी:1949 में जन्मे लोग
श्रेणी:२०१० में निधन
श्रेणी:अभिनेता-राजनीतिज्ञ
श्रेणी:पोलैंड के राष्ट्रपति
श्रेणी:जुड़वां
श्रेणी:यूरोप
श्रेणी:पोलिश बाल अभिनेता
श्रेणी:पोलिश वकील
रूसी विमान दुर्घटना १० अप्रैल २०१०

१० अप्रैल २०१०, शनिवार को पश्चिम रूस में एक विमान दुर्घटनाग्रस्त हो गया था। इस विमान में पोलैंड के राष्ट्रपति सवार थे। पौलेंड के राष्ट्रपति को लेकर यह विमान रुस के मॉस्को से स्वोलेंस्क जा रहा था। इस दुर्घटना में लेख कास्जिंसकी सहित विमान में सफर कर रहे सभी ९६ यात्रियों की मृत्यु हो गई थी। विमान में पोलैंड के राष्ट्रपति के अलावा उनकी पत्नी और दूसरे लोग सवार थे। विमान दुर्घटना पश्चिमी रूस के स्मोलेंस्क क्षेत्र से लगभग १.५ किलोमीटर दूर हुआ था। 

## सन्दर्भ

## बाहरी कड़ियाँ

### पोलिश
* Full list of the passengers and the crew published on the Official Polish Presidential website
* List of crash victims
### रूसी
* List of updated news
### अंग्रेज़ी
* List of crash victims

श्रेणी:विमाण दुर्घटना
श्रेणी:पोलैंड
श्रेणी:2010 in Poland
श्रेणी:2010 in Russia
श्रेणी:Aviation accidents and incidents in 2010
श्रेणी:यूरोप
श्रेणी:Aviation accidents and incidents in Russia
श्रेणी:Aviation accidents and incidents involving state leaders
श्रेणी:Accidents and incidents involving airliners
श्रेणी:Accidents and incidents involving the Tupolev Tu-154
श्रेणी:Katyn Massacre
श्रेणी:Poland–Russia relations
श्रेणी:Polish Air Force
Polish Air Force Tu-154 crash (2010)
गैलापागोस एल्बाट्रॉस

**गैलापागोस एल्बाटॉस** या **लहरदार एल्बाटॉस** कटिबंधों में डाओमेडेडी (Diomedeidae) कुल का एकमात्र सदस्य है। इन पक्षिओं का मुख्य ठिकाना पेरु और ईक्वाडोर के समुद्री तट हैं।
## सन्दर्भ

## बाहरी कड़ियाँ
* Waved Albatross photos at http://mybirdlists.com

श्रेणी:गैलापागोस द्वीप
संजय भारद्वाज

right|250px|thumb|महान हिन्दीसेवी एवं साहित्यकार संजय भारद्वाज
**संजय भारद्वाज** महान हिन्दीसेवी, समाजसेवी, हिन्दी-साहित्यकार एवं संस्कृतिकर्मी हैं।

## परिचय
नाटक, कविता, आलेख, कहानी, समीक्षा की विधा में लेखन करने वाले संजय भारद्वाज की अकादमिक शिक्षा विज्ञान एवं फार्मेसी के क्षेत्र में हुई पर आरंभ से ही हिंदी भाषा और साहित्य के प्रति लगाव रहा।

१९९५ में उन्होंने **हिंदी आंदोलन** की स्थापना की जो पुणे में भारतीय भाषाओं के साहित्यकारों का सबसे बड़ा मंच है। पुणे से प्रकाशित प्रथम हिन्दी पाक्षिक 'विश्वभाषा' का संपादन व प्रकाशन तथा अनेक अन्य पत्रिकाओं के विशेषांकों के अतिथि संपादन के अतिरिक्त उन्होंने पुणे में हिंदी के स्तरीय रंगकर्म के लिए 'भूमिका कलामंच` की स्थापना की। वे अनेक कविसंमेलनों का आयोजन, व्यवस्थापन व संचालन भी कर चुके हैं।

विभिन्न साहित्यिक, सांस्कृतिक पुरस्कारों से सम्मानित संजय विभिन्न स्तरों पर लेखन, दिग्दर्शन, अभिनय, वक्तृत्व, शैक्षिक प्राविण्य, संयोजन फ़ीचर/ विज्ञापन/ धारावाहिक/ फिल्म, के लेखन-दिग्दर्शन, अभिनय व डबिंग के लिए भी जाने जाते हैं।

उनकी समाजसेवा में भी गहरी रुचि है। फुटपाथ पर रहने वाले बच्चों के रात्रि निवास के लिए 'रैन बसेरा' एवं निर्धनतम लोगों को रु. ५/- में अन्न उपलब्ध कराने के लिए 'अन्नपूर्णा' नामक योजनाओं पर भी वे काम कर रहे है। संप्रति वे दो डॉक्युमेंट्री फिल्मों के लेखन-निर्देशन में व्यस्त हैं।

## बाहरी कड़ियाँ
* राष्ट्रभाषा : मनन, मन्थन, मन्तव्य (संजय भारद्वाज का आलेख)
* विकिबुक्स पर '''राष्ट्रभाषा : मनन, मंथन, मंतव्य'''

श्रेणी:हिन्दीसेवी
श्रेणी:भारतीय समाजसेवी
श्रेणी:हिन्दी साहित्यकार
श्रेणी:जीवित लोग
अडोबी फ्लेक्स

अडोबी फ्लेक्स एक सॉफ्टवेयर विकास विकास और पार मंच के अमीर इंटरनेट अनुप्रयोगों की तैनाती अडोबी फ़्लैश प्लेटफार्म पर आधारित के लिए अडोबी सिस्टम्स द्वारा जारी किट है। फ्लेक्स अनुप्रयोगों अडोबी फ़्लैश बिल्डर या आज़ादी से उपलब्ध अडोबी से फ्लेक्स संकलक का उपयोग कर का उपयोग करते हुए लिखा जा सकता है।
Macromedia द्वारा मार्च 2004 में आरंभिक रिलीज़ एक सॉफ्टवेयर विकास किट, एक IDE और एक जावा EE फ्लेक्स एकीकरण डाटा सेवाओं के रूप में जाना आवेदन भी शामिल है। अडोबी के बाद से 2005 में अधिग्रहीत Macromedia, फ्लेक्स के बाद रिलीज़ नहीं रह फ्लेक्स डाटा सेवाओं, जो एक अलग LiveCycle डाटा सर्विसेज के रूप में rebranded उत्पाद बन गया है के लिए एक लाइसेंस की आवश्यकता है। अडोबी LiveCycle डाटा सेवाओं के लिए एक विकल्प BlazeDS, एक खुला स्रोत परियोजना है कि कोड के साथ शुरू अडोबी द्वारा 2007 में योगदान दिया है।
फरवरी 2008 में, अडोबी खुला स्रोत मोज़िला पब्लिक लाइसेंस के तहत फ्लेक्स SDK 3 जारी किया है और इसलिए फ्लेक्स अनुप्रयोगों के किसी भी मानक IDE का उपयोग कर विकसित किया जा सकता है, उदाहरण के ग्रहण के लिए। वहाँ भी एक वाणिज्यिक और IDE अडोबी फ़्लैश निर्माता कहा जाता स्वामित्व।

## बाहरी कड़ियाँ
* Official Adobe Flex site आधिकारिक अडोबी फ्लेक्स साइट
* Adobe Flex 3 Help मदद
* Adobe Developer Connection for Flex अडोबी डेवलपर कनेक्शन
* Official Open Source site for Flex के लिए आधिकारिक साइट मुक्त स्रोत
* Tour de Flex डेस्कटॉप अनुप्रयोग, 217 क़ौम और कोड नमूने
* ReflexUtil - ReflexUtil, एक (चलाते समय विस्तार के लिए खुला स्रोत) परीक्षण और फ्लेक्स का डिजाइन

श्रेणी:सॉफ्टवेयर
श्रेणी:संगणक अभियान्त्रिकी
श्रेणी:कंप्यूटर
श्रेणी:Adobe Flex
श्रेणी:Rich Internet application frameworks
सम्पादन